**Buskerud Bygdekvinnelag**

**Referat fra digitalt styremøte på Zoom 25. mai 2022 fra kl. 10 – 12.45**

Pålogget: Aud Teigen Gjerde, Frøydis Løkensgard, Tonje Myre, Karen Marie Aas, Anne Britt Jellum og Eva Daler. Åse Skagnæs deltok på sak 5/22. Styret var fulltallig.

**Sak 8/22: Godkjenning av innkalling og saksliste.** Godkjent med én endring: pkt. 7b: Flå bygdekvinnelag, ikke Nes bygdekvinnelag.

**Sak 9/22: Godkjenning av referat** fra styremøte 19. april 2022: En kommentar til sak 43/21, siste avsnitt: Tema *sonestyremøte* tas opp på seminaret i august. Lage definisjoner.

**Sak 5/22 Landsmøte i Bergen:** Vi som skal reise har et Zoom-møte onsdag 8. juni kl. 10.00 for å gjennomgå sakene som skal tas opp, ref. tilsendte papirer fra NBK.
Aud kjører til Gardermoen, tar med Anne Britt og plukker opp Åse og Eva på avtalt sted i Hønefoss. Hvor avtales senere. Karen Marie og Frøydis tar tog til flyplassen. Reiseregning: Vi sender i etterkant til Åse hver for oss reiseregning på utlegg vi har hatt . Åse videresender til NBK.

**Sak 10/22 (25/21) Årshjulet:** **Aud** registrerer styremøtene 25.5 og 8.6.22. Ang. Bygdekvinneuka i august: Vi håper å kunne hente ideer/innspill på Landsmøtet. Etter dette sender vi ut påminnelse til lokallagene om Uka (gratis medlemskap ut året for nyinnmeldte).

**Sak 11/22**: **Gamle dokumenter:** Aud har fått en kasse med gamle dokumenter fra Live Fyrrand. Vi starter med å gjennomgå disse på seminaret i august. Det skal også være dokumenter på Bondelagets kontor i Hønefoss. Sølvi fikk i sin tid beskjed om dette. Dette lar vi bero så lenge.
**Karen Marie** undersøker med Interkommunalt arkiv Kongsberg (IKA) om det kan være aktuelt for Buskerud Bygdekvinnelag å oppbevare gamle dokumenter der. Hvis ikke IKA, kan de vite om andre aktuelle steder?

**Sak 12/22: Inspirasjonsdag 17. september** Sted: Prismessig blir Sundvolden for dyrt, **Eva** annullerer foreløpig bestilling. Vi beholder Klækken. Vi vil overskride budsjettet også med Klækken, men **Eva** spør om vi kan holde reservasjonen litt til.  **Frøydis** undersøker om det er aktuelle steder i Hokksund/Vikersund-området som er rimeligere. Program:  **Aud** spør om Live Fyrrand kan være foredragsholder om sosiale nettverk. **Karen Marie** spør Gry Fosshaug Åmot fra Kakle om hun kan snakke om redesign/omsying. **Tonje** spør Helle Berger om hun kan informere i starten om ny portal. Vi dropper datakurs på denne inspirasjonsdagen. Hvis OK er dette en foreløpig ramme for programmet:

09.00 – 09.30: Oppmøte, registrering, rundstykker og kaffe
 09.30 – 10.15: Helle Berger fra NBK
 10.15 – 12.30 Live Fyrrand
 12.30 – 13.30 Lunsj
 13-30 – 15.15 Gry Fosshaug Åmot fra Kakle: redesign eller hva hun ønsker
 15.15 – 15.30 Oppsummering, evaluering, vel hjem
Vi informerer hverandre på Messenger underveis. Når sted og program er avklart, legger **Tonje** dette ut på våre nettsider. **Eva** sender ut e-post til lokallagslederne om selve datoen, slik at de er obs på denne.

**Sak 4/22: Frivillighetens år 2022** Vi tar opp dette litt senere, og tar sikte på å spørre litt rundt på Landsmøtet hva andre distriktslag gjør ut av dette. Hvis det kommer fram gode forslag, kan dette formidles til lokallagene.

**Sak 13/22: Orientering:**
*a) Status bunad:* Vi må få vite hvor mange bunader som ble solgt i fjor.  **Eva** ringer Åse og spør om tidligere års innbetalinger var merket med antall bunader solgt. **Eva** spør Åse om hun kan påta seg å sende e-post til Husfliden Drammen for å spørre om hvor mange bunader som ble solgt. På grunnlag av dette vil vi regne ut hvilken provisjon hun skal betale. Dersom Husfliden da ikke betaler inn avtalt provisjon, kan det være aktuelt å si opp avtalen. Enten med øyeblikkelig virkning eller med ett års oppsigelse. Uansett ønsker vi å revurdere det punktet i avtalen som handler om provisjon.
Frøydis ringer Husfliden Hønefoss for å høre om de kunne være interessert i å ha rett til å produsere og selge bunaden, eventuelt sammen med Husfliden i Drammen.
**Tonje, Frøydis og Aud** kommer sammen og ser på begge avtalene, både for dame- og herrebunaden.

*b) Flå bygdekvinnelag, status:* Tonje kontakter Gunn Sollie, men venter med dette til etter ferien.
*c) Hole Bygdekvinnelag, status:* Eva informerte om at det er svært vanskelig å få noen av medlemmene til å være med i en gruppe som eventuelt kunne se på muligheten for å drifte laget videre. Kun 1 av 12 har sagt seg villig til å være med på dette.
*d) Zoom-abonnement:* Aud har bestilt én lisens til og har lagt inn Tonje som vert. **Tonje** vil invitere oss alle til et møte for å se om det fungerer som det skal. Lørdag eller søndag førstkommende.

**Eventuelt:** 1. juni er fristen for å sende inn reiseregning for første halvår. Sendes Aud.

 Vi forskjøv datoene for seminaret på Grøset seter til mandag 22. og tirsdag 23. august.

Neste Zoom-møte onsdag 8. juni kl. 10.00 for de som deltar på Landsmøtet.

Møtet ble avsluttet kl. 12.45.

 Eva Daler, sekretær